
Zarasai
Utenos apylinkės teismo Zarasų rūmų teisėjas Rimvydas Žukauskas, rašytinio proceso tvarka išnagrinėjo pareiškėjo antstolio Sigito Osvaldo Grašio persiųstą išieškotojos uždarosios akcinės bendrovės (toliau – UAB) „Visagino būstas“ prašymą dėl kuratoriaus paskyrimo vykdymo procese skolininkui A. V.,
Aprašomoji dalis
nustatė:
Utenos apylinkės teismo Zarasų rūmuose gautas antstolio S. O. Grašio persiųstas išieškotojos UAB „Visagino būstas“ prašymas vykdomojoje byloje Nr. 0168/12/01035, skolininko A. V. kuratoriumi paskirti advokatą Viktor Ošurkov. Antstolis S. O. Grašys vykdo vykdomąjį dokumentą dėl skolos išieškojimo iš skolininko A. V. išieškotojui UAB „Visagino būstas“. Vykdymo procese nustatyta, kad skolininkui A. V. procesinių dokumentų įteikti nepavyko.
Motyvuojamoji dalis
Pagal Lietuvos Respublikos civilinio proceso kodekso (toliau – CPK) 601 straipsnio 1 dalį, tais atvejais, kai skolininko buvimo vieta nežinoma, tačiau yra skolininko turto, išieškotojas turi teisę prašyti antstolio kontoros buveinės vietos apylinkės teismą paskirti skolininko kuratorių. Prašymas paskirti skolininko kuratorių paduodamas antstoliui, o šis ne vėliau kaip per tris darbo dienas šį prašymą su vykdomąja byla perduoda apylinkės teismui, kurio veiklos teritorijoje yra antstolio kontoros buveinė (CPK 601 straipsnio 2 dalis). Asmuo kuratoriumi gali būti skiriamas tik jo paties sutikimu (CPK 601 straipsnio 3 dalis). Kiti klausimai, susiję su kuratoriaus skyrimu bei jo teisėmis ir pareigomis, sprendžiami pagal CPK 39 straipsnį (CPK 601 straipsnio 6 dalis).
Iš teismui pateiktos medžiagos matyti, kad antstoliui S. O. Grašiui pateiktas vykdyti vykdomasis dokumentas dėl skolos išieškojimo iš skolininko A. V. išieškotojai UAB „Visagino būstas“. Antstoliui S. O. Grašiui vykdyti pateiktame vykdomajame dokumente skolininko A. V. gyvenamosios vietos adresas nurodytas – (duomenys neskelbtini), tačiau skolininkas minėtu adresu negyvena.
Vykdomojoje byloje apie skolininko A. V. giminaičius duomenų nėra. Skolininkas nevykdė pareigos pranešti kreditoriui, antstoliui apie savo gyvenamąją vietą (CPK 121 straipsnis). Antstolio S. O. Grašio kontoroje 2021-03-29 gautas išieškotojo prašymas dėl kuratoriaus paskyrimo vykdymo procese. Pateiktas advokato Viktor Ošurkov sutikimas būti skolininko A. V. kuratoriumi.
Atsižvelgiant į išdėstytas aplinkybes bei nustačius, jog skolininko A. V. buvimo vieta nežinoma, tačiau ji turi turto, procesiniams veiksmams vykdymo procese atlikti skirtinas kuratorius, kuris veikia kaip atstovas pagal įstatymą (CPK 39 straipsnio 1 dalis, 601 straipsnio 1 dalis).
Skolininkės kuratoriumi sutinka būti advokatas Viktor Ošurkov. Nustatyta, kad skolininko A. V. gyvenamoji vieta yra nežinoma, skolininkės giminaičiai į antstolį nesikreipė. Darytina išvada, jog šiuo atveju kuratoriumi skirti sutuoktinį ar giminaitį nėra galimybės. Esant nustatytoms įstatyme būtinoms sąlygoms dėl kuratoriaus skyrimo, skolininko A. V. kuratoriumi skirtinas advokatas Viktor Ošurkov. Duomenų apie advokato (asmens, kurį prašoma skirti kuratoriumi) teisinį suinteresuotumą bylos baigtimi, kuris būtų priešingas skolininkės interesams, teismas neturi.
Apie kuratoriaus skyrimą viešai paskelbiama specialiame interneto tinklapyje www.teismai.lt bei informuojami išieškotojas, antstolis, kuratorius, išsiunčiant jiems nutarties patvirtintą kopiją (CPK 39 straipsnio 2 dalis).
Teismas pažymi, kad skolininko kuratorius vykdymo procese turi tokias pačias procesines teises kaip ir skolininkas, išskyrus teisę turėti atstovą. Skolininko kuratorius už atstovavimą turi teisę gauti Sprendimų vykdymo instrukcijoje nustatyto dydžio atlyginimą. Atlyginimas mokamas iš lėšų, gautų vykdant išieškojimą iš skolininko turto (CPK 601 straipsnio 4 dalis, 5 dalis).
Rezoliucinė dalis
Teismas, vadovaudamasis Lietuvos Respublikos civilinio proceso kodekso 39 straipsniu, 290–291 straipsniais, 601 straipsniu,
nutaria:
Tenkinti išieškotojos UAB „Visagino būstas“ prašymą dėl kuratoriaus paskyrimo.
Paskirti vykdomojoje byloje Nr. 0168/12/01035, skolininko A. V., a. k. (duomenys neskelbtini) kuratoriumi advokatą Viktor Ošurkov.
Kuratoriui išaiškinti, kad jis vykdymo procese turi tokias pačias procesines teises kaip ir skolininkas, išskyrus teisę turėti atstovą. Kuratorius savo pareigas privalo atlikti apdairiai, sąžiningai ir rūpestingai. Skolininko kuratorius už atstovavimą turi teisę gauti Sprendimų vykdymo instrukcijoje nustatyto dydžio atlyginimą. Atlyginimas mokamas iš lėšų, gautų vykdant išieškojimą iš skolininko turto.
Apie kuratoriaus paskyrimą viešai paskelbti specialiame interneto tinklalapyje (www.teismai.lt , skiltyje „Teismų pranešimai“), pateikiant tokio turinio pranešimą:
„Utenos apylinkės teismo Zarasų rūmai, išnagrinėję pareiškėjo antstolio Sigito Osvaldo Grašio persiųstą išieškotojos uždarosios akcinės bendrovės „Visagino būstas“ prašymą dėl kuratoriaus paskyrimo vykdymo procese skolininkui A. V., gim. (duomenys neskelbtini), vykdomojoje byloje Nr. 0168/12/01035, paskyrė skolininkės kuratorių – advokatą Viktor Ošurkov.
Kuratorius civilinėje byloje veikia kaip atstovas pagal įstatymą. Kuratoriaus įgaliojimai pasibaigia išnykus aplinkybėms, kurių pagrindu buvo paskirtas kuratorius, ar paskyrus šalies atstovą pagal įstatymą. Kuratorius turi jo atstovaujamos šalies procesines teises ir pareigas.
Kuratorius savo pareigas privalo atlikti apdairiai, sąžiningai ir rūpestingai. Skolininko kuratorius už atstovavimą turi teisę gauti Sprendimų vykdymo instrukcijoje nustatyto dydžio atlyginimą. Atlyginimas mokamas iš lėšų, gautų vykdant išieškojimą iš skolininko turto.
Susipažinti su civiline byla galima Utenos apylinkės teismo Zarasų rūmuose (Zarasų m., Sėlių a. 24)“.
Nutartis per 7 dienas nuo jos kopijos įteikimo dienos, gali būti skundžiama atskiruoju skundu, atskirąjį skundą paduodant Panevėžio apygardos teismui per Utenos apylinkės teismo Zarasų rūmus.

